**TIEDOTE PÄIVÄKESKUSASIAKKAILLE MASKIEN KÄYTÖSTÄ PÄIVÄTOIMINNAN JA KULJETUKSEN AIKANA**

Pirkanmaan koronaepidemia on STM:n luokituksen mukaisesti kiihtymisvaiheessa. Pirkanmaan alueellisen pandemiaohjausryhmän eli "koronanyrkin" päivitettyjen ohjeiden mukaisesti kasvomaskia suositellaan pidettäväksi kaikissa sisätiloissa tapahtuvissa kokoontumisissa. Nokian kaupungin järjestämä ikäihmisten päiväkeskustoiminta kuuluu suosituksen piiriin.

Tartunnan ehkäisyssä tärkeintä on riittävän turvavälin (vähintään 2 metriä) pitäminen toisiin ihmisiin, fyysisen kosketuksen välttäminen sekä käsihygieniasta ja yskimishygieniasta huolehtiminen. Kasvomaskien käyttö on suositeltavaa kaikissa tilanteissa, joissa turvavälejä ei voida pitää. Kasvomaskin käyttäminen ei vähennä turvavälien, käsihygienian ja yskimishygienian noudattamisen merkitystä.

Päivätoimintaan osallistuvien henkilöiden tulisi jatkossa hankkia ensisijaisesti itse kasvomaskit kuljetuksen ja toimintapäivän ajaksi. Keskimäärin maskeja tarvitaan 5 kpl/päivätoimintapäivä.

Tarvittaessa asiakkaiden on mahdollista saada maskit myös päiväkeskustoiminnan työntekijöiltä. Päiväkeskustoiminnasta saatujen maskien käyttö veloitetaan päiväkeskustoimintamaksun yhteydessä (1 €/päivätoimintapäivä). Asiakkaalle luovutettujen maskien veloittaminen alkaa 7.12.2020.

Omaishoidon asiakkaille päiväkeskuksesta annetuista maskeista ei veloiteta asiakasta.

Jos Teillä on kysyttävää, **lisätietoja ja ohjeita antaa:**

**Ikäihmisten asiakasohjaus p. 040 133 4449**

Olkaa yhteydessä myös siinä tapauksessa, jos maskien hankkiminen on teille taloudellisesti haastavaa. Vähävaraisuuden perusteella maskit saa maksuttomana.